《游天宫寺》
清代·黄曾

浭水溶溶接上方，欲袪尘累扣禅房。清钟响落诸天月，老树寒经五国霜。

台势浮红扶塔势，山光含翠间湖光。偶然随喜溪头立，洗钵僧来话夕阳。

作者简介：清浙江钱塘人，字菊人。道光十二年举人，官香河知县。极意为诗，有俗客来不作，在簿书旁不作，非有可传可诵之句亦不作。守律极严，措语极工。有《瓶隐山房诗钞》。